**SRIJEDA , 22 . 4 . 2020.**

**Priroda i društvo**

Danas obilježavamo DAN PLANETA ZEMLJE 22. 4 . pa ćemo i mi posvetiti satove tom važnom danu jer je Zemlja naš dom i trebamo je svi zajedno čuvati.

**Zadatak** :

 NAŠ PLANET ZEMLJA je i naslov u **udžbeniku** str. **100**. pa pročitajte sve što tamo piše, promotrite fotografije ,a možete riješiti kvizove na mozawebu

 ( digitalni udžbenik ). U **RB** str. **48**. riješite **1. – 3**. zadatak .

U pisanku iz prirode i društva napišite :

 **NAŠ PLANET ZEMLJA**

ZEMLJA JE DOM BILJKAMA, ŽIVOTINJAMA I LJUDIMA.

ZEMLJU ČUVAJ I BRINI O NJOJ TIJEKOM CIJELE GODINE.

ČUVAJ ŠUME, VODU, ZRAK !

**Hrvatski jezik**

S učiteljicom Sarom pisali ste poruke na koji način sačuvati Zemlju od zagađenja. U ČITANČICI str. 49. pročitajte pjesmu VELIKI SVIJETE, EKOPORUKE ŠALJE TI DIJETE! nekoliko puta i zatim usmeno odgovorite na pitanja ispod pjesme.

**Zadatak** : U pisanku A prepišite :

 VELIKI SVIJETE, EKOPORUKE ŠALJE TI DIJETE!

 SAŠA VERONEK-GERMADNIK

ZADATAK JE STVARNO LAK,

VOLI MORE, ŠUME, ZRAK !

MOJE EKO PORUKE : ( *Napišite 3 eko poruke ljudima kako da spriječe zagađivanje okoliša /vode, zraka ,šuma / , ali ne prepisuj poruke koje su u čitančici .)*

**Matematika**

I dalje ponavljate i vježbate zbrajanje jednoznamenkastih brojeva kada je zbroj veći od 10.

( *Neki današnji zadatci na Školi na trećem su vam bili poznati, zar ne ?* )

**Zadatak** : U ZBIRCI ZADATAKA , str. **102 .** riješite **1.** - **4**. zadatak .

**MJEŠOVITA GRUPA – LIKOVNA KULTURA**

Izrada plakata na temu NAŠ PLANET ZEMLJA - ZAŠTITA OKOLIŠA

ŠTO JE PLAKAT ?

Plakatom se želi obavijestiti o nekom događaju ili poslati neka **poruka**.

Plakat najčešće ima **sliku** i **tekst** koji je **kratak** i **velik** da ga prolaznici mogu izdaleka vidjeti i brzo pročitati poruku.

 

( Ovo je plakat mojih učenika za natječaj OZONKO – grupni rad od prije nekoliko godina isto o zaštiti Zemlje .)

KAKO DO PLAKATA ?

1. Korak – pripremi 1 veći papir
2. Korak - U pisanku iz Hrvatskog jezika napisali ste 3 eko poruke , odaberite **jednu** i napišite je nešto većim slovima u boji

( po izboru flomasterima, bojicama, ili slovima koje ste izrezali iz novina ili časopisa ….) .

1. Korak – Ilustriraj tu poruku crtežom ( tehnika po izboru : flomasterima, bojicama, vodenim bojicama, kolažom od slika / cvijeća, voda, drveća … / koje ste izrezali iz novina ili časopisa , starih kalendara … ) .
2. Korak – sve složi i zalijepi na veći papir i nastao je plakat
3. Korak – fotografirajte plakat i pošaljite mi do petka 24. 4. do 15 sati , a može i ranije . ( Možete poslati i sliku prije nego sve zalijepite pa da vidimo jeste li na dobrom putu. )

Želim vam puno uspjeha u radu , maštajte, budite kreativni , svaka ideja je dobra, a za poticaj izađite u prirodu, promotrite sve oko sebe, slušajte cvrkut ptica , zujanje pčela, pomirišite cvijeće ….

Možete i pomoći odraslima u uređenju vrta, dvorišta, cvjetnjaka !

**Sve to ZEMLJI za rođendan !**